NIXU OY:n  Intelligent-POTS  projektiehdotus

Kokousaika:		30.10.-96 klo 0800-1000
Kokouspaikka: 	TMT:n Sampola

Osallistujat:
		Matti Aarnio (TM-Kehitys)	Peter Lytz (TM-Tuotanto)
		Pekka Nikander (NIXU OY)	Pasi Turtiainen (NIXU OY)
		Samuli Suomi (PUPA?)		Tapani Karttunen (TKK-PH)

Muistiinpanot: MA ja PL
("POTS"   tarkoittaa  modeemipoolia JA käyttäjäautentikaatiota)

Pekka Nikander esitteli ajatustaan systeemistä, joka keskustelee
älykeskuksen kanssa ja siinä tuottaa erilaisia linjapoolien kokojen
dynaamista hallintaa.

Telemedian tuotannossa on nykyään (loka/marraskuu -96) noin 2000
sisääntulevaa linjaa ja vuoden 1997 arvioitu lisäys on 3000 linjaa.
TMT on raskain IN-verkon  JA siirtoverkon kuormittaja Suomessa.
Jatkossa tilanne ei helpotu, jos IN-keskusta ei tule erittäin lähelle
TMT:tä (Helsinki-15 tulee keväällä -97 ?).

Nykyisen systeemin ongelmia:
- Taksoitus (penniä/min) tapahtuu IN-keskuksen avulla staattisin
  määrityksin
- Puhelinverkkoonlaskuttaminen ("sytkytys") ei onnistu kuin analogisilla
  laitteilla ja niilläkin vaikeasti – lisäksi käytettyjä laitteita ei
  enää saa ja irtomodeemit ovat hyvin kalliita per portti (modeemi+cisco
  ASM+sytkyttimet+B-liittymät+.. hinta noin 6000mk/portti, Ascend MAX
  2*30 modeemilla hinta noin 2000mk)
- Numeropoolit staattisia, eikä niiden käyttö ole saturoitunut vuorokauden
  ympäri (tai edes samaan aikaan)

Ehdotettava systeemi (ks. kuvia) korjaa em. puutteita ja mahdollistaa
useampia uusia sovelluksia:
- Dynaamisesti hallittavat B/C-numeropoolit, ts. INET PRO käytön ollessa
  hiljaista, mutta jonkin muun (esim. Datanet) ollessa aktiivista,
  sisääntulevia linjoja voidaan antaa toiselle palvelulle.  (ISDN ISUP(?):lla
  linjojen reittiä määritellään väylinä, ei tilaajajohdoittain, jolloin
  tällainen  iPOTS  voi olla väyläsarjan päässä, jonne reititetään useita
  B/C-numeropooleja.)
- Laskun osittainen ohjaaminen linjalle ja käyttäjän tilille ("Linjalle" =
  "iNET Open+")
- Pre-paid-tyyppinen käsittely, jossa kiinteällä hinnalla saa X-yksikköä
  loginaikaa, joka voi tulla esim. työnantajan maksamana ja loppu ohjautuu
  käyttäjän henkilökohtaiselle tilille, tai "sytkytetään" linjalta.

Systeemissä on ISDN (tms. PCM-kanavina) yhteyksiä vastaanottava modeemilaite,
joka on kytketty toisaalta liikenneverkkoon (esim. FrameRelay tai 10/100Mbps
Ethernet) ja toisaalta iPOTSin älyn sisältävän laitteen kanssa (toinen
Ethernet).  "Äly" on puolestaan kiinni useammalla PCM-D-kanavalla IN-keskuksen
kanssa ja IN-keskuksesta tulee useita PRI-ISDN (2Mbps) PCM linkkejä B-kanavia
kuljettamaan.

"Älylaitteen" ja IN-keskuksen välillä keskustelu tapahtuu SCP-ohjelmistolla,
joka on kehitetty Telekehityskeskuksessa ja jota SSP OY on jatkokehittänyt.
IN-keskukseen päin kommunikointi tapahtuu PCM:llä joka pitää muuntaa ulkoisessa
laitteessa esim. Ethernetin yli siirrettäväksi TCP:ksi, jonka päällä SS#7
kuljetetaan.

Suomessa (Telellä) yksi trunk-D-kanava (signalointikanava) voi ohjata
korkeintaan 1024 B-kanavaa, jolloin nykyisetkin 2000 linjaa tarvitsevat
vähintään kaksi signalointilinkkiä.

Erilaisia hajakommentteja:
- Nykyisillä Ascend:eilla saadaan kaikki muu, kuin taksoituksen lähettäminen
  (ISDN-tulolinjoilla) (PL)
- IN-tekniikka tarjoaa parempaa riippumattomuutta päätelaitevalmistajasta
  (joskaan ei Ascendissa vikaa ole) (PL)
- Samuli Suomi: IN-verkon käyttö maksaa noin 20p/min (J.Miettinen: S.S.
  erehtyy, hinta on täydellisesti neuvoteltavissa.)
- PUPA: Ismo Antikainen (IN-velho Nokia-laitteille) osaa kertoa mitä IN-verkko
  veloittaa siirtokorvauksia.  Hän osaa myös kertoa joitakin pilotti-caseja.
- ISDN-puhelun keskimääräinen kesto on alle minuutin (PL), josta saamme
  10 000:lla linjalla täyden käyttökuorman merkitsevän noin 170 sisääntulevaa
  soittoa sekunnissa, joka merkinnee useampia SS#7 transaktioita per puhelu.
  (MA)  -- Ja kymmentä D-kanava PCM:ää! (PL/MA)
- Puhelinverkko tulee ennen pitkää sisältämään hyvin paljon IN-kykyä hieman
  joka mahdollisessa paikassa, ainakin jotta tilaajanumeroiden täydellinen
  siirrettävyys saadaan aikaan TLAiden sisällä.
- iNET PRO-linjojen minuuttimäärä (Elokuu -96?) oli noin 5M (PL)
- Jo pilotin puhelinverkolta tarvitsema työmäärä lähenee yhtä miestyövuotta,
  tuotannollistaminen on toisen verran (TK?)

Tarvitaan lisäselvityksiä aiheesta; RYHMÄ:

Tele:	Matti Aarnio (TM)	Ismo Antikainen (case)
	Mika Sarkki (SS7)
NIXU:	Pasi Turtiainen (koordinointi)
	Lea Viljanen (AUTS)

Selvitys valmistuttava Joulukuussa.

